कोर्ट में पेशी कल; कहा- माफियागिरी तो पहले ही खत्म हो गई, अब तो बस रगड़ा जा रहा है
Atiq Ahmed Naini Central Jail Live Updates. Follow Uttar Pradesh Umesh Pal Murder Case Latest News, Photos And Headlines On Dainik Bhaskar. माफिया अतीक अहमद और उसके भाई अशरफ को कुछ ही देर में नैनी जेल से प्रयागराज की MP-MLA कोर्ट ले जाया जाएगा। जेल के बाहर सुरक्षा बढ़ा दी गई है
उमेश पाल मर्डर केस का आरोपी माफिया अतीक अहमद बुधवार शाम 6 बजे प्रयागराज की नैनी जेल पहुंचा। अतीक को उमेश पाल हत्याकांड केस में गुरुवार को CJM कोर्ट में पेश किया जाएगा। अतीक को बैरक नंबर 7 में रखा जाएगा। उसके भाई अशरफ को भी इसी केस में पुलिस बरेली से प्रयागराज ला रही है।
माफिया अतीक अहमद को साबरमती जेल से प्रयागराज ला रही यूपी पुलिस का काफिला बुधवार सुबह 8.30 बजे झांसी पहुंचा था। झांसी पुलिस लाइन में 1 घंटा 21 मिनट रुकने के बाद अतीक को लेकर पुलिस प्रयागराज के लिए निकली।
इससे पहले शिवपुरी में पुलिस का काफिला करीब आधा घंटा रुका। अतीक ने यहां मीडिया से कहा, ''आपकी वजह से मैं सुरक्षित हूं। मैंने वहां से कोई फोन नहीं किया, वहां पर जैमर लगे हुए हैं। मैंने जेल से कोई साजिश नहीं रची। 6 साल से मैं जेल में हूं। मेरा पूरा परिवार बर्बाद हो चुका है।''
वहीं, इससे कुछ घंटे पहले राजस्थान के बूंदी में अतीक ने कहा, "मेरा परिवार पूरी तरह से बर्बाद हो गया, मैं जेल में था, मुझे इसके (उमेश पाल हत्याकांड) बारे में क्या पता। कोई सवाल कर रहा था कि माफियागिरी समाप्त हो गई। माफियागिरी तो पहले ही समाप्त हो गई। अब तो रगड़ा जा रहा है।"
उमेश पाल हत्याकांड में दोनों भाई की कोर्ट में पेशी
अतीक के साथ ही बरेली जेल में बंद उसके भाई अशरफ को भी उमेश पाल हत्याकांड में पुलिस प्रयागराज लाएगी। इसके लिए प्रयागराज पुलिस की एक टीम बरेली जेल पहुंच गई है। ​​​​​​दोनों भाइयों को प्रयागराज की CJM कोर्ट में पेश किया जा सकता है। जहां पुलिस वारंट बी के तहत कोर्ट में रिमांड अर्जी के तहत उसकी रिमांड मांगेगी। इसके बाद दोनों से पूछताछ होगी।
हालांकि, अतीक की कोर्ट में पेशी पर अभी सस्पेंस है, क्योंकि पुलिस उसे शाम करीब 5- 6 बजे लेकर प्रयागराज पहुंचेगी। शायद यही वजह है कि सेशन कोर्ट में आज सुरक्षा को लेकर कोई अतिरिक्त इंतजाम नहीं किए गए हैं। आज अतीक की पेशी नहीं हुई, तो उसे नैनी सेंट्रल जेल में रखा जाएगा और गुरुवार सुबह उसे कोर्ट में पेश किया जाएगा।
कोर्ट ने उमेश पाल हत्याकांड में जारी किया था वारंट-B
प्रयागराज की जयंतीपुरम कॉलोनी में 24 फरवरी को उमेश पाल की दिनदहाड़े घर के बाहर गोली-बम मारकर हत्या कर दी गई थी। इस मामले में अतीक अहमद उसके भाई अशरफ, अतीक की पत्नी शाइस्ता परवीन समेत पूरे परिवार को पुलिस ने नामजद किया है। इस हत्याकांड के मामले में पुलिस सबूत जुटा रही है। इसी कड़ी में पुलिस ने अतीक अहमद से पूछताछ करने के लिए MP-MLA कोर्ट में एक सप्ताह पहले वारंट-B के तहत अर्जी दी थी। जिसके बाद कोर्ट ने अर्जी स्वीकार कर ली थी।
प्रयागराज पुलिस दो प्रिजन वैन और इंस्पेक्टर समेत 30 पुलिसकर्मियों की टीम लेकर मंगलवार की सुबह साबरमती जेल पहुंची थी। वहां कागजी कार्रवाई पूरी होने के बाद अतीक को लेकर पुलिस प्रयागराज के लिए रवाना हो गई। प्रयागराज पुलिस की टीम में एक इंस्पेक्टर, 30 कॉन्स्टेबल शामिल हैं। वारंट बी किसी भी जेल में बंद आरोपी के लिए जारी होता है। किसी मामले में इन्वेस्टिगेशन ऑफिसर जब कोर्ट को बताता है की हमने इस व्यक्ति को आरोपी बनाया है। तब कोर्ट वारंट बी जारी करता है।
26 मार्च को भी प्रयागराज लाया गया था अतीक
इससे पहले भी अतीक अहमद को अहमदाबाद से प्रयागराज लाया जा चुका है। यूपी STF की टीम 26 मार्च को अहमदाबाद जेल से शाम 5:45 बजे अतीक को लेकर प्रयागराज के लिए रवाना हुई थी। वह 27 मार्च को शाम 5:30 बजे प्रयागराज की नैनी जेल पहुंची थी। टीम ने 1300 किलोमीटर का सफर 23 घंटे 45 मिनट में पूरा किया था। इस दौरान काफिला 8 जगह रुका था।
रायबरेली में खराब हुई अशरफ की वैन
अतीक के भाई अशरफ को भी बरेली से प्रयागराज लाया जा रहा है। इस बीच रायबरेली में टोल प्लाजा पार करते ही अशरफ की वैन खराब हो गई। पुलिसकर्मियों ने वैन को धक्का देकर आगे बढ़ाया। करीब 10 मिनट के बाद गाड़ी फिर से ऑन हुई जिसके बाद अशरफ का काफिला आगे बढ़ा।
उमेश की पत्नी जया पाल बोलीं, डर तो है पर अंतिम सांस तक लड़ूंगी
उमेश पाल की मां शांति पाल ने कहा कि हम चाहते हैं अतीक और अशरफ को फांसी मिले। मेरे बेटे उमेश पाल का जिस तरह से मर्डर हुआ इस हत्याकांड में शामिल रहे अतीक के बेटे असद और सभी शूटर्स का एनकाउंटर हो।
उमेश पाल की पत्नी जया पाल ने कहा, 'उमेश पाल मर्डर केस में अब उन्हें और परिवार के अन्य सदस्यों को भी कोर्ट कचहरी जाना पड़ सकता है। अभी तो पुलिस CCTV फुटेज, कॉल डिटेल आदि साक्ष्यों के सहारे इस केस की जांच कर रही है। अगर हमें या हमारे परिवार के किसी सदस्य को कोर्ट कचहरी जाना होगा तो हम जाएंगे।'
'हमें, हमारे परिवार को खतरा तो है पर अगर हम यही सोचकर घर बैठ गए तो हमारे पति की आत्मा को शांति नहीं मिलेगी। जैसे मेरे पति की न्याय के लिए लड़ाई लड़ते हुए वीरगति हुई अगर मेरे या मेरे परिवार के किसी सदस्य की हत्या भी हो जाती है तो भी हम पीछे नहीं हटेंगे। हम अतीक अहमद, अशरफ और शूटर्स को फांसी के फंदे पर लटका कर दम लेंगे। हम अपने पति के लिए अंतिम सांस तक यह लड़ाई लड़ते रहेंगे।'
ये भी पढ़ें...
UP का राजू पाल हत्याकांड...मुख्य गवाह की भी हत्या, प्रयागराज में हमलावरों ने घर में घुसकर वारदात को अंजाम दिया
उत्तर प्रदेश में बसपा विधायक रहे राजू पाल मर्डर केस के मुख्य गवाह उमेश पाल की शुक्रवार को हत्या कर दी गई। गनर संदीप मिश्रा और राघवेंद्र सिंह भी गंभीर रूप से घायल हुए थे। इलाज के दौरान दोनों की भी मौत हो गई। बसपा के पूर्व विधायक राजू पाल हत्याकांड के मुख्य गवाह उमेश और अतीक अहमद के बीच दुश्मनी करीब 17 साल पुरानी है। पूरी खबर पढ़ें...
हत्या के समय कार में मौजूद था असद का दोस्त:उमेश पाल हत्याकांड में CCTV फुटेज के जरिए पुलिस काे मिला एक और सुराग
प्रयागराज के उमेश पाल हत्याकांड के 13 दिन बाद पुलिस को एक और सुराग मिले हैं। 24 फरवरी की शाम जिस समय उमेश पाल की हत्या की गई थी उस समय माफिया अतीक अहमद के बेटे असद के साथ उसका एक दोस्त भी क्रेटा कार में बैठा था। हत्या के समय वह कार से नीचे नहीं उतरा था। पुलिस का मानना है कि उसे बैकअप में रखा गया था। पूरी खबर पढ़ें...